नयी दिल्ली, वैश्विक स्तर से मिले सकारात्मक संकेतों के साथ घरेलू स्तर पर वैवाहिक लिवाली के बल पर बीते सप्ताह दिल्ली सर्राफा बाजार में सोना 425 रुपये चमक कर 29100 रुपये प्रति दस ग्राम पर पहुंच गया और चांदी 600 रुपये की छलांग लगाकर 39200 रुपये प्रति किलोग्राम बोली गयी। समीक्षाधीन अवधि में अंतरराष्ट्रीय स्तर पर पीली धातु समेत सभी कीमती धातुओं में तेजी देखी गयी। सोमवार को लंदन में सोना हाजिर 1230.40 डॉलर प्रति औंस पर रहा था जो सप्ताहांत पर 24.85 डॉलर चढ़कर 1255.25 डॉलर प्रति औंस पर रहा था। इसी तरह से अमेरिका सोना वायदा सप्ताह के प्रांरभ में 1299.40 डॉलर प्रति औंस बोला गया था जो शुक्रवार को कारोबार बंद होने पर 26.30 डॉलर की बढ़त लेकर 1255.70 डॉलर प्रति औंस पर पहुंच गया।